નરોડા વિસ્તારમાં આવેલા સિદ્ધિ વિનાયક ડુપ્લેક્સમાં રહેતા અને વકીલાત કરતા ભૂપેન્દ્રભાઇ પટેલે કિષ્ણનગર પોલીસ સ્ટેશનમાં ચાર શખ્સો વિરુદ્ધમાં ફરિયાદ કરી છે. ગઇ કાલે ભૂપેન્દ્રભાઇના મોબાઇલ પર તેમના ભાણેજ યશ પટેલનો ફોન આવ્યો હતો. યશે ફોન પર ભૂપેન્દ્રભાઇને જણાવ્યું હતું કે ઋતુરાજ ગોહિલ સાથે ઝઘડો થયો છે તો સમાધાન માટે સેન્ટમેરી સ્કૂલની સામે આવેલ પાવન પાન પાર્લર પાસે આવી જાઓ. યશની વાત સાંભળીને ભૂપેન્દ્રભાઇ તરત જ પાવન પાન પાર્લર પર પહોંચી ગયા હતા.